  Майя Бывальцева 26-28 инвожое Удмуртиын Уралысь сьӧд-тӧдьы выжыысь пудоез умоятонъя кенешлэн 61-тӥез пумиськонэз ортчоз. Со сярысь элькунысь Гурт возёсъя но сиён-юонъя министерстволэн пресс-службаез ивортэ. Кенеш Россиысь сизьым улосвылъёсты огазея. Ижкаре Башкортостанысь, Пермь шаерысь, Курган, Тюмень, Челябинск но Свердловск улосвылъёсысь ӧнерчиосты возьмало. Пленарной кенешонын сьӧд-тӧдьы выжыысь пудоез йӧл поттон понна азинтыны но Уралын оглом та удысэз азинтон луонлыкъёсты эскерозы. Сьӧд-тӧдьы выжыысь сюро таза пудолы таяз арын 60 ар тырме. Со 1959-тӥ арын Уралын нимлыко пусъемын вал Удмуртиысь гурт возёсъя но сиён-юонъя министрлэн Ольга Абрамовалэн верамезъя, али элькунын голштин выжыысь пудо тросгес луыны кутскиз. Сьӧд-тӧдьы выжез ыштэммы уг ке поты, рос-прос малпаськыны кулэ, кыӵе уж нуоно селекция ласянь матысь 5-10 аръёсы, солы кулэяськон медаз усьы шуыса. Рынокын вожвылъяськон туж бадӟым, генетика бадӟым вамышъёсын азьпала мынэ. Та ужрадын выжыез азинтонъя выль амалъёс шедьтомы шуыса чакласькомы. Со, нырысь ик, зоотехнической куронъёс ласянь вожвылъяськы мед быгатоз. Кыкетӥез, возёсъёслы экономика ласянь тунсыко мед луоз Ольга Абрамова, Удмуртиысь гурт возёсъя но сиён-юонъя министрТодэ вайытом, 2018-тӥ арын Удмуртиысь гурт возёсъёс нырысьсэ котькуд скаллэсь шорлыдын 6 сюрс килограммлэсь трос йӧл кыскизы. Тегъёс: Ижкар Удмуртия гуртвозёс пудовордон ОльгаАбрамова  